Дваесет и прва македонска ударна бригада

Дваесет и првата македонска ударна бригада била формирана на 19 октoмври 1944 година во месноста Широк Дол, Беровско.д-р Марјан Димитријевски „Македонската војска 1944-1945“, Скопје, ИНИ, 1999 г., стр.  137-138 

Била формирана од околу 700 борци и старешини од еден баталјон на Четвртата македонска ударна бригада, дел борци од бригадата „Гоце Делчев“ и новопристигнати борци. При формирање бригадата имала три пешадиски и еден тежок баталјон составен од две митралески и една минофрлачка чета. 

Команден состав
Командниот состав на бригадата го сочинувале:
 Боро Поцков, командант 

Политички комесар бил:
 Јован Тодоровски

Борбени дејства
Формациски бригадата била во составот на Педесет и првата македонска дивизија на НОВЈ и до конечното ослободување на Македонија дејствувала во Струмичко. Водела борби кај селата Чанаклија, Гечерлија и потоа за ослободување на Струмица. По неколкудневното задржување на слободна Струмица во периодот од 5 до 11 ноември 1944 година, добила наредба да го обезбедува граничниот појас кон Грција, а еден баталјон да распореди кај село Моин од 15 ноември до првите денови на декември 1944 година. На 30 ноември 1944 бригадата веќе броела 1524 борци и старешини. По декемвриската воена реорганизација, главнината на бригадата влегла во состав на реорганизираната Педесетта македонска дивизија на НОВЈ, а еден баталјон во новоформираната Осма македонска дивизија на КНОЈ.

 Наводи 

 Литература 

 Боро Митровски - Борбените дејствија на единиците на НОВ во Струмичкиот регион во периодот септември-ноември, 1944 и германската документација во врска со нив, Струмица и Струмичко во НОВ 1943-1945, Струмица, 1983;

Категорија:Бригади на НОВМ